Z Á P I S N I C A

zapísaná v priebehu zasadnutia Obecného zastupiteľstva dňa 07. 10. 2015

*Prítomní: viď prezenčná listina*

*Program:*

1. Otvorenie zasadnutia
2. Určenie overovateľov uznesenia a zápisnice
3. Kontrola uznesenia za uplynulé obdobie
4. Interná smernica o vnútornom systéme vybavovania podnetov súvisiacich s oznamovaním protispoločenskej činnosti - informovanie
5. Schválenie zámeru – predaj majetku obci Dolný Hričov
6. Schválenie účasti v projekte BIOobec na základe zákona č. 79/2015 Zb. z. ohľadom likvidácie biologického odpadu
7. Posedenie pri príležitosti mesiaca úcty k starším
8. Fašiangy v obci – schválenie termínu
9. Rôzne

10. Diskusia

11. Schválenie uznesenia

12. Záver

K bodu 1:

Starostka obce Jarmila Dobroňová privítala prítomných a oboznámila ich s programom. Program bol jednohlasne schválený.

K bodu 2:

Starostka obce vymenovala a určila overovateľov uznesení a zápisnice Vidrovú Gabrielu a Mgr. Tomáša Lasičku.

K bodu 3:

Starostka obce informovala o plnení jednotlivých bodov z predchádzajúceho zasadnutia.

K bodu 4:

Starostka obce prečítala prítomným Internú smernicu o vnútornom systéme vybavovania podnetov súvisiacich s oznamovaním protispoločenskej činnosti. Informovala podrobne o jej obsahu a postupoch riešení prípadných podaní. Interná smernica bude zverejnená aj na webovej stránke obce.

K bodu 5:

Starostka obce oboznámila poslancov so zámerom odpredaja majetku obce Hričovské Podhradie obci Dolný Hričov, ktorého je vlastníkom v podiele 2/20. Zámer predaja majetku bude zverejnený na webovej stránke obce 15 dní odo dňa zverejnenia. Podľa kúpnej zmluvy činí kúpna cena jedno euro za celý odpredaj. Jedná sa o nasledovné pozemky:

C KN parc. č. 571/1 – zastavané plochy o výmere 464 m 2

C KN parc. č. 571/4 – zastavané plochy o výmere 3 m 2

C KN parc. č. 572/1 – záhrady o výmere 151 m 2

C KN parc. č. 361/1 – záhrady o výmere 463 m 2.

Poslanci návrh predaja majetku jednohlasne schválili.

K bodu 6:

Starostka obce oboznámila prítomných poslancov o projekte ,,BIOobec“. Realizácia projektu vyplýva z podmienok zákona č. 79/2015 Z. z. o likvidácii biologického odpadu. Projekt bude realizovaný cez Mikroregión Hričov, finančná spoluúčasť obce Hričovské Podhradie činí sumu 1450 eur. Prostredníctvom účasti v projekte obec získa 130 kusov kompostárni na biologický odpad pre domácnosti, kompostáreň na miestny cintorín, elektrickú kompostáreň pre školskú jedáleň a obecný štiepkovač. Poslanci účasť v projekte jednohlasne schválili.

K bodu 7:

Starostka obce informovala, že pri príležitosti mesiaca úcty k starším, bude i tento kalendárny rok zrealizované posedenie so staršími občanmi obce vo veku od 70 rokov. Poslanci schválili termín realizácie 27.10.2015. Posedenie sa uskutoční v kultúrnom dome za obvyklých podmienok t.j. obed , občerstvenie a kultúrny program.

K bodu 8:

Na návrh starostky obce poslanci jednohlasne schválili termín konania Fašiangov v obci

29. januára 2016.

K bodu 9 - 10:

Starostka obce predložila prítomným finančné vyúčtovanie uplynulých osláv 750. výročia obce. O použitých prostriedkoch podrobne informovala a následne prítomným predložila všetky doklady na nahliadnutie. Následne v krátkej diskusii prítomní zhodnotili celkový priebeh akcie.

Starostka obce informovala, že obec získala dotáciu na výmenu vykurovacích telies. Informovala o postupe zrealizovania verejného obstarávania k poskytnutej dotácii.

K bodu 11:

Pracovníčka M. Hulínová priebežne čítala uznesenia k jednotlivým bodom zasadnutia, ktoré prítomní schválili jednohlasne.

K bodu 12:

Starostka obce poďakovala prítomným za účasť.

Zapísala Miroslava Hulínová

07.10.2015

Jarmila Dobroňová

starosta obce

Overovatelia zápisnice: Mgr. Tomáš Lasička ............................

Gabriela Vidrová ............................